ненадеждна поради наличието на сдружение или на компенсационно споразумение между износителя и вносителя или трета страна, експортната цена може да се формира на основата на цената, на която внесените продукти са препродадени за първи път на независим купувач.
 (99)
 Lotte категорично отрече да е свързано с Mitsubishi по отношение на разпространението и продажбите на МЕГ, включително в Съюза. Докладваната от жалбоподателя информация е остаряла и се отнася за 2015 г., когато дискусиите между Lotte и Mitsubishi относно възможността за стартиране на съвместно предприятие вече са били в ход, но не са довели до реален резултат. Поради това Lotte и Mitsubishi не са свързани.
 (100)
 Mitsubishi заяви, че посочената от жалбоподателя информация е остаряла и че то не е свързано с Lotte за целите на основния регламент. От дружеството поясниха, че между Mitsubishi Corporation и Lotte няма компенсационни споразумения, които могат да доведат до това експортните продажни цени за МЕГ на Lotte за Mitsubishi да не са договорени при обичайни търговски условия.
 (101)
 Поради сроковете на разследването на този етап Комисията не можа да разгледа задълбочено тези коментари и ще разгледа допълнително този въпрос за целите на окончателното определяне, като това включва и неговата допустимост.
 3.1.4. Сравнение
 (102)
 Комисията сравни нормалната стойност и експортната цена на базата на цена франко завода.
 (103)
 Когато това бе обосновано от необходимостта да се гарантира обективно сравнение, Комисията коригира нормалната стойност и експортната цена за разликите, отразяващи се на цените и тяхната сравнимост, в съответствие с член 2, параграф 10 от основния регламент. Бяха направени корекции за разходите за застраховка на територията на страната, транспорт на товари в Кралство Саудитска Арабия, комисиони, обработка и товарене и допълнителни разходи в Кралство Саудитска Арабия, морско навло, морска застраховка, мита в ЕС, разходи за кредити, техническа помощ, банкови такси, отстъпки в края на годината и други допълнителни плащания.
 3.1.5. Дъмпингов марж
 (104)
 Комисията сравни среднопретеглената нормална стойност на сходния продукт със среднопретеглената експортна цена на разглеждания продукт в съответствие с член 2, параграфи 11 и 12 от основния регламент.
 (105)
 По отношение на всички други производители износители в Кралство Саудитска Арабия Комисията определи дъмпинговия марж въз основа на наличните факти, в съответствие с член 18 от основния регламент. За тази цел Комисията определи степента на съдействие на производителите износители. Степента на съдействие представлява обемът на износа на оказалите съдействие производители износители за Съюза, изразен като процент от общия внос от Кралство Саудитска Арабия по време на РП, установен въз основа на данните на Евростат.
 (106)
 Степента на съдействие в този случай е висока, тъй като износът на оказалите съдействие производители износители е представлявал около 100 % от общия внос по време на РП. Въз основа на това Комисията реши да определи дъмпинговия марж за всички други дружества на равнището на дружеството с най-високия дъмпингов марж.
 (107)
 Временните дъмпингови маржове, изразени като процент от цената CIF на границата на Съюза, без платено мито, са, както следва:
 Дружество
 Временен дъмпингов марж
 Saudi Kayan petrochemical company (Saudi Kayan)
 11,1 %
 Yanbu National Petrochemical Company (Yansab)
 11,1 %
 Eastern Petrochemical Company (Sharq)
